পুলিশ জানায়, কয়েকজন মাদক কারবারি পালং-ছয়গাঁও রাস্তার পাশে অবস্থান করছে বলে সোমবার রাতে সংবাদ পাওয়া যায়। রাত আড়াইটার দিকে জেলা গোয়েন্দা পুলিশ ও পালং থানা যৌথ অভিযান চালায় সেখানে। স্থানীয় মেহগনি বাগানের ভেতরে অবস্থান করা মাদক কারবারিরা পুলিশকে লক্ষ্য করে ককটেল ও গুলি ছোড়ে। পুলিশ পাল্টা গুলি ছুুড়লে মাদক কারবারিরা পালিয়ে যায়। ঘটনাস্থলে তল্লাশি চালালে সুমন পাহাড়ের গুলিবিদ্ধ লাশ পাওয়া যায়। সেখানে ৫১ পিস ইয়াবা, ১ কেজি গাঁজা, ছয়টি ককটেল ও একটি মোটরসাইকেল পাওয়া গেছে। টাকা ভাগাভাগির উদ্দেশ্যে মাদক কারবারিরা সেখানে সমবেত হয়েছিল বলে পুলিশের ধারণা।